ལན།ངའི་མིང་ལ་བསམ་འགྲུབ་སྒྲོལ་མ་ཟེར་གྱི་ཡོད།ཕ་ཡུལ་མདོ་སྨད་ནས་ཡིན།ཕྱི་ལོ་ཉིས་སྟོང་གཉིས་ལོར་རྐང་ཐང་ལ་བརྟེན་ནས་རྒྱ་གར་དུ་སླེབས་པ་ཡིན།སྐབས་དེར་རང་ལོ་དྲུག་ལ་སོན་ཡོད།ཉིས་སྟོང་བཅོ་ལྔ་ལོར་མ་སུ་རིའི་བོད་ཁྱིམ་སློབ་གྲྭ་ནས་སློབ་མཐར་ཕྱིན།དེ་རྗེས་རྐྱེན་ཞིག་གི་དབང་གིས་མུ་མཐུད་མཐོ་སློབ་འགྲོ་ཐུབ་ཡོད་མ་རེད།དེར་བརྟེན་ངས་ཆུང་དུས་ནས་བྲིས་པའི་ང་རང་གི་མི་ཚེ་དང་འཚོ་བའི་སྐོར་ལ་དབྱིན་ཡིག་གི་རྩོམ་ཐུང་ཞིག་བྲིས་ཡོད་པ་དེ་ཕྱི་ལོ་ཉིས་སྟོང་བཅུ་དྲུག་ལོར་དཔར་བསྐྲུན་བྱ་ཐུབ་པ་བྱུང་སོང༌།དེབ་དེའི་མིང་ལ་༼བོད་པའི་བུ་མོ་ཞིག་གི་སེམས་ཀྱི་འབོད་སྒྲ་དེ་དང་མཉམ་དུ་ལོ་གཉིས་ནང་ཡོ་ག་ཡང་སྦྱང་པ་ཡིན།ངའི་ཐོག་མའི་དགེ་རྒན་ཚེ་འདས་རྒན་བློ་བཟང་དོན་ལྡན་ལགས་རེད་རྒན་ལགས་ཀྱི་དྲུང་ནས་ཡོ་ག་སློབ་སྦྱོང་བྱས་དེ་རྗེས་དུས་དྲུང་དུ་བསྐྱར་དུ་རླུང་སྦྱོང་སྐོར་སྦྱངས་བ་ཡིན།དེ་རྗེས་རྒན་ལགས་ཀྱིས་ཡོ་ག་སློབ་རྒྱུའི་གོ་སྐབས་སྤྲད་རྗེས་ད་ལྟ་བར་ཡོ་ག་བསླབས་དང་སློབ་བཞིན་ཡོད་པ་མ་ཟད་ད་ལོ་དགེ་རྒན་འོས་སྦྱོར་བྱས་ཟིན་པ་ཡིན།